દેશભરમાં હાલ ભલે અમિતાભ બચ્ચન અને આમિર ખાન સ્ટારર ફિલ્મ ‘ઠગ્સ ઓફ હિંદોસ્તાન’ની ચર્ચા છે, પરંતુ સાઉથની એક ફિલ્મે એવી કમાલ કરી છે કે, તમે તેની કમાણી જાણીને દંગ રહી જશો. વિજય સ્ટારર ફિલ્મ ‘સરકાર’એ બોક્સ ઓફિસ પર તહલકો મચાવી દીધો છે, તેણે આખી દુનિયામાં 100 કરોડ રૂપિયાની કમાણી કરી લીધી છે. બોક્સ ઓફિસ પર આ મંગળવારે રીલિઝ થયેલી ફિલ્મ ‘સરકાર’એ એક સાથે ઘણા બધા રેકોર્ડ્સ તોડી નાંખ્યા છે. તામિલનાડુના બોક્સ ઓફિસ પર ફિલ્મે ‘બાહુબલી 2’ના ઓપનિંગ કલેક્શનને પણ પાછળ રાખી દીધુ છે. ‘સરકાર’ને તામિલનાડુ બોક્સ ઓફિસ પર પહેલા દિવસે 30 કરોડ રૂપિયાનું કલેક્શન મળ્યુ, જ્યારે ‘બાહુબલી’ના બીજા ભાગે 19 કરોડ રૂપિયાની કમાણી કરી હતી. ઈન્ડિયન બોક્સ ઓફિસ પર આ ફિલ્મે 47 કરોડ 85 લાખ રૂપિયાનું ગ્રોસ કલેક્શન મળ્યુ છે અને તેણે રણબીર કપૂરની ફિલ્મ ‘સંજૂ’ના 24 કરોડ 75 લાખ રૂપિયાનાં ઓપનિંગના રેકોર્ડને તોડી નાંખ્યો છે.